Document ID: 31993R0484

KOMISSION ASETUS (ETY) N:o 484/93,
annettu 2 päivänä maaliskuuta 1993,
tiettyihin käyttötarkoituksiin tarkoitettujen makeiden bataattien ja maniokkitärkkelyksen tuonnissa sovellettavan järjestelmän soveltamista koskevista yksityiskohtaisista säännöistä annetun asetuksen (ETY) N:o 1759/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyihin käyttötarkoituksiin tarkoitettujen makeiden bataattien ja maniokkitärkkelyksen tuonnissa sovellettavasta järjestelmästä ja tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 muuttamisesta 16 päivänä toukokuuta 1988 annetun neuvoston asetuksen (ETY) N:o 1471/88(1), sellaisena kuin se on viimeksi muutettuna asetuksella (ETY) N:o 3910/92(2), ja erityisesti sen 4 artiklan,
sekä katsoo, että
komission asetuksessa (ETY) N:o 1759/88(3), sellaisena kuin se on viimeksi muutettuna asetuksella (ETY) N:o 3934/92(4), säädetään, että jäsenvaltioiden on annettava kyseisiä tuotteita varten haetut tuontitodistukset hakemuksen jättöpäivää seuraavana viidentenä työpäivänä; kokemuksen perusteella näyttää siltä, että tämä säännös voi aiheuttaa näiden tuontitodistusten antamisessa viivästymistä, joka haittaa kauppatoimien sujuvuutta; tämän vuoksi olisi suotavampaa, että jäsenvaltiot voisivat antaa tuontitodistukset heti komission tiedonannon saatuaan, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1759/88 8 ja 14 artiklan 2 kohdan ensimmäinen alakohta seuraavasti:
"2 Jäsenvaltiot voivat antaa tuontitodistukset heti komission tiedonannon saatuaan."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä maaliskuuta 1993.

Labels: 3
17